Džejs un Klusais Bobs
"Džejs un Klusais Bobs" (angļu: Jay and Silent Bob Strike Back) ir 2001. gada Amerikas Savienoto Valstu komēdija, kuras režisors, scenārists un viens no galveno lomu atveidotājiem ir Kevins Smits. Citas lomas atveido Džeisons Mjūzs, Bens Afleks, Ilaiza Dušku, Šenona Elizabete, Vills Ferels un Kriss Roks. Filmas pirmizrāde notika 2001. gada 24. augustā. 2019. gadā iznāca filma Jay and Silent Bob Reboot, kas ar nelielām izmaiņām atkārto šis filmas sižetu.